Antanas Guoga

Antanas Guoga (g. 1973 m. gruodžio 17 d.) – politikas, verslininkas, profesionalus pokerio žaidėjas, filantropas. Seimo narys (2020-2021 m.), priklausė Darbo partijos frakcijai.Antanas Guoga, lrs.lt. Tikrinta 2020-12-20.

2014–2019 m. buvo Europos Parlamento nariu, išrinktas Liberalų sąjūdžio sąraše.Giovanni Angioni. "Tony G Elected To European Parliament: "Today We Made History!"". pokernews.com. 2016 m. gegužės mėn., po skandalo, kilusio apkaltinus Eligijų Masiulį kyšio paėmimu, kelioms dienoms buvo tapęs Liberalų sąjūžio partijos vadovu."Guoga says Liberal Movement corruption may go deeper than Masiulis". Tikrinta 2017-08-07.

 Biografija 
Antanas Guoga vaikystę praleido gyvendmas Kaune ir Alytaus rajone (Kalesninkuose). Būdamas 11 metų išvyko pas motiną į Australiją. Gyveno Melburne, ten baigė mokyklą, taip pat dirbo įvairius darbus: remontavo siuvimo mašinas, plovė automobilius.Danutė Jonušienė. Antanas Guoga neslepia: „Buvau blogas mokinys“, lrytas.lt, 2014-06-02. Tikrinta 2020-12-30. 1989–1992 m. dirbo „Australian Mortgage Brokers“ vadovo padėjėju. 1993–1995 m. dirbo „CitiBank“ valdomame investiciniame banke Honkonge.Antanas Guoga MEP , eppgroup.eu. Tikrinta 2020-12-29.

2007 m. Antanas Guoga Australijoje investavo į gyvybės draudimo paslaugas teikiančią bendrovę „Rate detective“.A. GUOGA: ŠIANDIEN 20 MLN. SAVO TURTO ATIDAVIAU LABDARAI, BNS, 2016-05-17. Tikrinta 2020-12-29. 2011 m. investavo į lietuvių įkurtą įmonę „SportClothes“. Jo verslo partneris šioje įmonėje Andrius Kolesnikas 2019 m. išleido knygą „Gero nešiojimo“Knyga "Gero nešiojimo" internete., kurioje teigė, kad A. Guogos buvo apgautas ir priverstas atiduoti savo verslo dalį už per mažą kainą. Politiko atstovė teigė, kad visa ši istorija yra išsigalvota.Eglė Šilinskaitė-Puškorė. Knyga apie A. Guogą atskleidžia: po dosnaus rėmėjo kauke – azartiškas ir įžūlus lošėjas, lrytas.lt, 2019-04-28. Tikrinta 2020-12-29. Lietuvoje 2012 m. įkūrė lažybų bendrovę „TonyBet“, 2003 m. poilsio ir pramogų parką Anupriškėse „TonyResort“ (Trakų raj.).

Iki 2014 m. A. Guoga naudojosi tuo, kad palūkanos Lietuvoje buvo neapmokestinamos, o dividendai ir kitos fizinių asmenų pajamos – apmokestinami. Tai leido jam gauti pajamas iš savo įmonių ir nemokėti pajamų mokesčio. Pats A. Guoga teigė, kad paskolos buvusios realios ir paremtos verslo poreikiais, o ne schema, skirta mokesčiams išvengti.Liepa Želnienė. Viena ranka duoda, kita atima: labdara besigiriantis Antanas Guoga vengė mokėti mokesčius, 15min.lt. 2014 gruodžio 11d. Tikrinta 2020-12-01. A. Guoga 2017 m. buvo įtrauktas į lengvatinio apmokestinimo bendrovėmis besinaudojančių politikų sąrašą, sudarytą Tarptautinio tiriamosios žurnalistikos konsorciumo („Paradise papers“ tyrimo dalis).

2019 m. baigė diplomatijos magistro studijas Lesterio universitete,Antanas Guoga, vrk.lt. Tikrinta 2020-12-29. bakalauro studijų nėra baigęs.Lauryna Vireliūnaitė. Antano Guogos mokslų pokeris: be bakalauro diplomo – tiesiai į magistro studijas, 15min.lt, 2019 balandžio 26d. Tikrinta 2020-12-29. 

2020 m. prieš rinkimus į Seimą atsisakė Australijos pilietybės.Žiniasklaida: VRK kilo klausimų dėl Guogos pilietybės, BNS, 2020 m. rugpjūčio 31 d. Tikrinta 2020-12-20.

 Politinė karjera 
Į politinę veiklą įsitraukė 2013 m. Tų metų paskutinį birželio savaitgalį Tytuvėnuose vykusiame Lietuvos Respublikos Liberalų sąjūdžio vasaros sąskrydyje buvo pristatytas kandidatu į Europos Parlamentą. 2014 m. rinkimuose į Europos Parlamentą Lietuvos Respublikos Liberalų sąjūdžio sąraše buvo antruoju numeriu. Liberalų sąjūdžiui surinkus 16,52 proc. balsų tapo Europos parlamento nariu nuo Liberalų sąjūdžio.Europos Parlamento rinkimai: konservatoriai ir liberalai švenčia, 2014-05-26, BNS/Alfa.lt. Tikrinta 2020-12-11. Europos parlamente Antanas Guoga buvo Europos parlamento Armėnijos, Azerbaidžano bei Gruzijos delegacijos vicepirmininku, Euronest parlamentinės asamblėjos nariu, EP Vidaus rinkos ir vartotojų apsaugos komiteto (IMCO) bei EP Moterų teisių ir lyčių lygybės komiteto nariu (FEMM). Pavaduojančiu nariu – EP Teisės reikalų komitete (JURI), EP Moterų teisių ir lyčių lygybės komitete (FEMM) bei delegacijoje ryšiams su Šveicarija ir Norvegija, ES ir Islandijos jungtiniame parlamentiniame komitete, Europos ekonominės erdvės (EEE) jungtiniame parlamentiniame komitete.8-oji Parlamento kadencija, europarl.europa.eu. Tikrinta 2020-12-30.

2015 m. kandidatavo į Liberalų sąjūdžio pirmininkus. Patyręs nesėkmę, paskelbė kursiąs partijoje atskirą frakciją „Klestinti Lietuva“.Liberalų sąjūdžio pirmininko pavaduotoju tapęs A. Guoga kurs frakciją, BNS, 2015 m. spalio 24 d. Tikrinta 2020-12-30. Vėliau šių planų atsisakė, kaip pats teigė dėl „MG Baltic“ viceprezidento R.Kurlianskio spaudimo.A. Guoga: man atrodė, kad liberalai derina veiksmus su R. Kurlianskiu, vz.lt, 2019-05-13. Tikrinta 2020-12-30. 2016 m. gegužės mėn. dviem dienoms buvo tapęs Liberalų sąjūdžio partijos pirmininku, po to pasitraukė iš partijos.Guoga opuszcza Ruch Liberałów, Šimašius kandydatem na prezesa , 2016-05-17, zw.lt. Tikrinta 2020-12-11. Iš dalies su tuo buvo susijęs sprendimas 2016 m. spalio mėnesį palikti Europos liberalų ir demokratų (ALDE) frakciją Europos Parlamente ir pereiti į centro dešinės Europos liaudies partijos frakciją.Antanas Guoga perėjo į dešiniųjų frakciją Europos Parlamente, BNS, 2016 spalio 5d. Tikrinta 2020-12-30. 2016–2017 m. buvo Vilniaus miesto savivaldybės mero R. Šimašiaus visuomeninis patarėjas investicijų klausimais. Europos parlamento nariu buvo iki 2019 m. 

Europos parlamento rinkimuose 2019 m. dalyvavo Centro partijos sąraše (sąraše jis buvo įrašytas paskutiniuoju - 22 numeriu).Antanas Guoga dalyvaus Europos Parlamento rinkimuose, 2019-03-09, BNS. Tikrinta 2020-12-12. Partija surinko 5,13 proc. balsų ir mandatų neiškovojo.Centro partija - tautininkai, 15min.lt. Tikrinta 2020-12-30.

2020 m. tapo Darbo partijos kandidatu Seimo rinkimuose.Guoga kandidatuos į Seimą su Darbo partija, 2020-07-21, BNS. Tikrinta 2020-12-11. 2020 m. Lietuvos Respublikos Seimo rinkimuose išrinktas pagal partijos sąrašą, po reitingavimo pirmuoju.2020 m. spalio 11 d. Lietuvos Respublikos Seimo rinkimai (I turas), vrk.lt. Tikrinta 2020-12-11. Buvo Darbo partijos frakcijos narys, dirbo Užsienio reikalų komitete. 2021 m. sausio 12 d. pareiškė atsisakąs Seimo nario mandato.Guoga atsisako Seimo nario mandato

 Pokeris 

A.Guoga – profesionalus pokerio žaidėjas, naudojantis pseudonimą Tony G. Iš viso iš pokerio turnyrų yra gavęs virš 7 mln. dolerių pajamų.Poker database . Tikrinta 2020-12-11. Žinomas savo agresyviomis ir provokuojančiomis kalbomis prie pokerio stalo, šaipymusi iš oponentų. 2006 m. Tarpkontinentiniame pokerio čempionate jo komentarai Rusijai atstovavusio Ralph Perry atžvilgiu buvo tokie kandūs, kad komentarorius Gabe Kaplan tai įvertino taip: „Manau, kad Tony G kalba labiau kaip lietuvis, nei kaip australas“ (A.Guoga atstovavo Australijai) ir „Tony G gali pats vienas iš naujo įžiebti Šaltąjį karą“.Lee Davy. Tony G is Still After Those Russians and the UK Gambling Commission Extends Continuation License Deadline, CalvinAyre.com. Tikrinta 2020-12-30.

2014 m. paskelbė, kad profesionaliai pokerio nebežais, tačiau ir vėliau dalyvavo aukščiausių statymų pokerio turnyruose.Tiesiogiai: Antanas Guoga pradeda kovą brangiausiame istorijoje pokerio turnyre, 15min.lt, 2019 rugpjūčio 1d. Tikrinta 2020-12-30.

 Pasiekimai 
 2004 m. WPT – Grand Prix de Paris – 2 vietaWPT GRAND PRIX DE PARIS, worldpokertour.com Tikrinta 2020-12-30. 
 2005 m. European Poker Championships – 1 vieta
 2006 m. Intercontinental Poker Championship – Grand final – 2 vieta
 2006 m. Betfair Asian Poker Tour – 1 vieta
 2007 m. World Series Of Poker – Europe, London – 3 vieta
 2007 m. Moscow Millions, Main Event – 1 vieta
 2008 m. „Shining World Leadership“ apdovanojimas
 2008 m. PartyPoker Premier League Poker III – 2 vieta
 2009 m. 40th World Series of Poker (WSOP) 2009, Anniversary event – 10 vieta
 2009 m. EPT – Grand Final (Monte Carlo), High Roller Championship – 3 vieta
 2010 m. Aussie Millions Poker Championship, A$100k Challenge – 5 vieta
 2010 m. The Poker Lounge, Episode 10 – 1 vieta
 2010 m. WPT London High Roller – 2 vieta
 2012 m. Aussie Millions Poker Championship, A$100k Challenge – 4 vieta
 2012 m. PartyPoker Premier League Poker V – 5 vieta

 Visuomeninė veikla, parama ir labdara 

Pirmieji pokerio laimėjimai paskatino filantropinę veiklą: 2006 m. paaukojo apie pusę milijono dolerių Melburno kovos su vėžiu fondui ir Melburno psichologinei tarnybai, 2007 m. – apie 200 tūkstančių dolerių Maskvos 80-ajam internatui.

Aktyvią filantropinę veiklą tęsia ir Lietuvoje. Nuo 2007 m. – vienas dosniausių Labdaros ir paramos fondo „Bėdų turgus“ rėmėjų. Per kelerius metus paaukojo virš 1,5 milijono litų. Tais metais jam buvo įteiktas simbolinis obuolys „Dosniausiam pirkliui“, po metų – obuolys „Tiesiog Antanui“, o 2009 metais jam, kaip dosniausiam „Bėdų turgaus“ rėmėjui, buvo įteikta simbolinė padėka gyvas medis (Rojaus obelis).

2014 m. įkūrė savo vardo – A. Guogos paramos fondą. Visas Europarlamentaro atlyginimas ir papildomos asmeninės lėšos nuo 2014 m. paramos ir labdaros tikslais skiriamas įvairiems švietimo, pilietiniams ir socialiniams projektams Lietuvoje, tokiems kaip „Bėdų turgus“, „Maisto bankas“, „Maltiečiai“, Rimanto Kaukėno paramos fondas, „Lietuvos kariuomenė“, „Coder Dojo Lietuva“, „SWITCH“ konferencija, Vilniaus universitetas, Mo muziejus ir kt.).

A.Guogos paramos fondas suteikė paramą Lietuvos bažnyčioms (Vilniaus Šv. Juozapo, Vilniaus Šv. Kazimiero ir kt.), remia įvairias sporto šakas (regbį, krepšinį) ir sveikatingumo projektus.

2017 m. įvardintas tarp 200 įtakingiausių pasaulio filantropų ir socialinių verslininkų portalo „Richtopia“ paskelbtame sąraše.

2010–2012 m. Lietuvos nacionalinės vyrų krepšinio rinktinės vadovas. 2010–2015 m. Lietuvos krepšinio federacijos Vykdomojo komiteto narys. 2011–2015 m. Lietuvos krepšinio federacijos viceprezidentas, Lietuvos olimpinis atašė 2012 m. Londono vasaros olimpinėse žaidynėseKandidato į Europos parlamento rinkimus anketa, vrk.lt., 2017–2019 m. Vilniaus „Ryto“ krepšinio klubo prezidentas. Vienas didžiausių Lietuvos krepšino federacijos rėmėjų. Pagrindinis krepšinio klubo Prienų Prienai rėmėjas.

Nuo 2014 m.- iki šiol – Lietuvos irklavimo federacijos viceprezidentas.

 Šeima 

Nuo 2014 m. santuokoje su Aiste Šlapokaite, fotomodeliu, dirbusiu tokiems prekių ženklams kaip Armani Jeans, Prada ir Max Mara. Jie turi du sūnus (Herkų, gimusį 2015 m. Briuselyje, ir Taurą, gimusį 2016 m. Vilniuje). Su ankstesnėmis partnerėmis A.Guoga turi sūnų ir dvi dukteris.

 Įvertinimai 

 2011 m. delfi.lt skaitytojų išrinktas Pasaulio lietuviu.A.Guoga išrinktas Pasaulio lietuviu
 2015 m. išrinktas į įtakingiausių 28 ES politikų ir visuomenininkų sąrašą (Žurnalas POLITICO).
 2014 m. Suteiktas Lietuvos sporto universiteto (LSU) Garbės daktaro vardas už aktyvią veiklą ir paramą siekiant LSU įtvirtinti išskirtiniu tarptautinio lygio sporto mokslo tyrimais bei studijomis universitetu.
 2015 m. Tapo Kauno informacinių technologijų mokyklos dalininku.
 2015 m. – iki šiol – Technologinio švietimo „Coder Dojo“ projekto ambasadorius Lietuvoje.
 2015 m. – iki šiol – #SWITCH! – didžiausio technologijų ir verslumo renginio Baltijos šalyse – organizatorius.
 2016 m. – Europos Komisijos programos „eSkills for Jobs 2016“ ambasadorius Lietuvoje.
 2016 m. – iki šiol – Vilniaus universitetas, partnerystės docentas.
 2016 m. išrinktas į įtakingiausių 40 europarlamentarų sąrašą (Žurnalas „Politico“), tapo pirmuoju lietuviu tarp 28 įtakingiausių Europos Sąjungos politikoje žmonių vardų, keičiančių Europos politiką. 

 Šaltiniai 

Kategorija:Lietuvos verslininkai
Kategorija:Lietuvos mecenatai‎
Kategorija:Seimo nariai
Kategorija:Europos Parlamento nariai (Lietuva)